Ons sal teen hierdie Daniël geen enkele grond vir ‘n aanklag vind nie, tensy ons dit teen hom vind in sy godsdiens.
Die Here gebruik ons lewensvoorbeeld om die eer van God – en ook vrees vir God – by die ongelowiges te bewerk. Hierdie metode wat die Here gebruik, bewerk soms lewensgevaar vir ons, maar die Here verwag van ons om Hom te vereer met ‘n lewe van waarheid en Hy sal ons beskerm om daarin die krag van sy genade oor ons te bevestig.
Hulle betrap Daniël, want hy het dadelik oor hierdie saak gaan bid, en hulle vang hom net daar op sy knieë.
Maar toe die mense met Daniël daar aankom, en hy die venyn in hulle gesindheid opmerk, dan sien hy deur die set, maar dan beleef hy ook die ongenade van die duiwel. Die satan het nie eers tyd vir sy eie volgelinge nie.
Nou kom ons vir die eerste keer agter dat hy geweet het dat Daniël baie vir die Here bid, want toe hy die aand die leeukuil verseël, groet hy Daniël met die woorde:
Hy het ook die leegheid van sy geloofsoortuiginge besef: sy volk aanbid hom, en hy staan magteloos om ‘n lewe te red.
Hy is so magteloos dat hy in sy kortsigtigheid hierdie teregstelling veroorsaak het, wat hy nie kan verhoed nie.
Dit veroorsaak vir hom baie probleme, want die heidene rondom hom het geen waardering vir sy geloofsoortuiginge nie, en hulle glo in elk geval nie in sy God nie.
Jare beplan die satan hierdie oomblik van Daniël se uitwissing. Elke mens wat hy gebruik is op sy plek, en Daniël beland in die leeukuil.
God het selfs die satan in sy eie strik gevang, want volgens die heiden is die straf voltrek, maar die feit dat die man leef, bewys sy reg in die saak en die onreg van sy teenstanders.
Die Here se wil word oor die ongelowiges voltrek in hulle oordeel. Hulle sterf en vergaan in die haat wat hulle vir Daniël beplan het.
God stry Self vir ons die stryd teen die dood. Hy verskoon ons van direkte konfrontasie met die duiwel – daardie deel van die stryd behartig Jesus Christus.
Maar ons ontvang ook in die Here Jesus Christus die krag om staande te kan bly onder die duiwel se aanslae – soos Daniël.
Ons kan nie altyd sien hoe die Here in ons bekommernis en kwelling verheerlik word nie – Daniël kon ook aanvanklik nie. Maar die gedeelte preek tog dat dit wat in die lewe gebeur, maar net die punt van die ysberg is: daar is ‘n geweldige geesteswêreld agter hierdie een, waarvan daar nie altyd baie aan ons geopenbaar word nie.